Отчет за дейността на читалище „Изгрев 2008“ с. Върбово за 2018

На територията на Общината ролята на читалищата е да обогатяват духовно и културно населението и подрастващото поколение ,да съхраняват традициите на региона, да съживяват местния фолклор, който напомня за бита и живота на населението ни в миналото по места. Идеята е да не бъдат забравени традициите и обичаите. След известно прекъсване на дейността ,си Читалището ни беше регистрирано наново през април 2008.

Тогава наново се сформира фолклорната група ,която повече от 10 год. Участва на фестивали и музикални събития ,които се провеждат в страната и на празници, които се организират от Общината. Благодарение на участничките от групата всяка година по наша инициатива отбелязваме и празнуваме всички местни празници.

На 21 януари „Бабин ден“ проведохме празника със съответния ритуал със останалите жени от селото.

Издирихме най-младите баби на които им са се родили наскоро внучета и правнучета. Спазихме традицията на празника с подливане на вода на жената която е бабувала ,както е било в миналото.

Трифон-Зарезан ,който е на 14.02.2018 го празнуваме съвместно с мъжете. На него се спазва традицията за зарязване на лозята .

Празникът протича весело ,приготвя се курбан ,дегустира се виното на най-добрия лозар в селото.

На първи март –деня на Самодееца.

Всяка година в град Харманли се събираме всички фолклорни групи от района на Общината и го провеждаме в един ресторант с почерпка, томбола, с много музика, с диско водещ.

На първи март по случай Баба Марта ,която е предвестник на пролетта, подаряваме мартеници на децата от детската градина, като им пожелаваме да бъдат румени ,засмени и бели и червени като мартеничките.

Децата изнасят специална програма .С жените от селото отпразнувахме 8-ми март-международният ден на жената.

Подготвихме си почерпка, томбола ,подарихме си цветя.

По същият начин с песни и музика посрещаме и първа пролет.

Всяка година на Лазаровден ,Община Харманли провежда пролетния фестивал “Тракийска шевица“ с надпяване и Великденски базар.

Фолклорната група към читалището взе участие на този фестивал с подходящ репертоар.

На 12 май в с. Мезек се проведе фестивал „Фолклорна треска“ .Ние се явихме на този фестивал.

Групата към Читалището ни изпълнява автентичен фолклор. С подходящ репертоар участвахме на фестивал „Китна Тракия пее и танцува“ ,който се провежда през месец май в парк „ Кенана “ гр. Хасково.

За това си участие получихме специална грамота за съхраняване на местният изворен фолклор.

На 24 май –Ден на Славянската писменост и култура почитаме паметта на братята Кирил и Методий ,създатели на българската азбука. На този ден се връчват свидетелствата на децата от предучилищната детска група. Заедно с майките на децата присъствахме на тържеството.

На 14.07.2018 г. Читалището в с. Доситеево за трета година проведе фестивал „На Сусама“ Освен с подходящ репертоар ние участвахме и приготвихме кулинарни изделия които се правят със сусам.

Направихме сладка баница със сусам която в миналото се е приготвяла по случай прохождането на малкото дете в семейството и се е раздавала на цялото село.

Направихме и тракийски саралии също със сусам ,те са били подходящи за сватбеното тържество .Приготвяли са се в големи количества.

Една от жените приготви обредна пита „Слънце“ ,която също е предназначена за сватба в миналото.

Приготвихме тиквеник и зелник по едновремешна рецепта с ръчно приготвени кори.

За участието на този фестивал, групата спечели бронзов медал , а за индивидуално изпълнение една от самодейките получи сребърен медал.

На 21 –ви юли в с. Поляново за първа година се организира ФФ “Свети пророк Илия“. Групата ни се яви на този фестивал.

Всяка година в началото на м. септември кметството съвместно с читалището организира и провежда традиционния есенен събор .На него каним фолклорни групи от съседни села ,самодейци и танцьори от гр. Харманли и с. Доситеево.

Провеждат се борби ,поръчваме жива музика.

На 09.09.2018 в гр. Харманли се проведе фестивал „На Хармана“ от сдружението бизнесът за гр. Харманли. Този фестивал също е с фолклорна програма и приготвяне на ястия които са се правели в миналото по места. Ние взехме участие в този форум.

В края на м. октомври участвахме на фестивал „Песни край Марица“ с. Доситеево.

На първи ноември почитаме и отбелязваме „Деня на българските будители“ допринесли за духовното обогатяване на народа ни в миналото.

Тази година посрещнахме Коледа в едно заведение в селото ни. Направихме си почерпка и томбола. Имаше много музика и песни.

През м. септември направихме пререгистрация .Избрахме ново читалищно настоятелство и нов председател на читалището. През м. август 2019 ни предстои да честваме 100 год. От създаване на читалището ни. Предстои ни много работа с новото ръководство около организацията на това събитие. Направихме докладна записка до кмета на Община Харманли за да ни бъдат отпуснати допълнителни средства ,тъй като ни предстои ремонт на външното стълбище и на сградата.